

 ΕΛΛΗΝΙΚΗ ΔΗΜΟΚΡΑΤΙΑ

 ΥΠ. ΠΟΛΙΤΙΣΜΟΥ

 ΓΕΝΙΚΗ ΔΙΕΥΘΥΝΣΗ ΑΡΧΑΙΟΤΗΤΩΝ

 ΚΑΙ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ

ΕΦΟΡΕΙΑ ΑΡΧΑΙΟΤΗΤΩΝ ΑΙΤ/ΝΙΑΣ & ΛΕΥΚΑΔOΣ

**ΔΕΛΤΙΟ ΤΥΠΟΥ**

**Θεατρική Παράσταση «ΧΟΗΦΟΡΟΙ» του Αισχύλου από το θεατρικό εργαστήρι «Δρώντων Κάθαρσις» σε σκηνοθεσία Ειρήνης Ευαγγελάτου**

**την Τρίτη 5 Αυγούστου 2025 στις 21.15**

**στο Κάστρο Ναυπάκτου**

Η Εφορεία Αρχαιοτήτων Αιτωλοακαρνανίας και Λευκάδας σας προσκαλεί με χαρά στην παράσταση «Χοηφόροι» του Αισχύλου από την θεατρική ομάδα «Δρώντων Κάθαρσις», σε σκηνοθεσία Ειρήνης Ευαγγελάτου, την Τρίτη 5 Αυγούστου, στις 9.15μμ στον αρχαιολογικό χώρο του Κάστρου Ναυπάκτου.

Η παράσταση αποτελεί συνδιοργάνωση με την ΕΦΑ Αιτωλοακαρνανίας και Λευκάδας και είναι ελεύθερη για το κοινό. Θα παρουσιαστεί στο τρίτο διάζωμα, πλησίον της εισόδου του Κάστρου, και λόγω του περιορισμένου χώρου θα φιλοξενήσει έως 300 άτομα με σειρά προτεραιότητας κατά την είσοδο.

Το έργο «Χοηφόροι» είναι το δεύτερο μέρος της τριλογίας Ορέστεια και επικεντρώνεται στην επιστροφή του Ορέστη στο Άργος για να εκδικηθεί τη δολοφονία του πατέρα του, Αγαμέμνονα, από τη μητέρα του, Κλυταιμνήστρα. Το έργο παρουσιάζει τη μετάβαση από την προσωπική εκδίκηση προς την οργανωμένη δικαιοσύνη, προετοιμάζοντας το έδαφος για το επόμενο μέρος της τριλογίας. Ο Αισχύλος με συγκλονιστική ποιητική γλώσσα τολμά να μιλήσει για θέματα συμπαντικής ηθικής και ανθρώπινων αξιών που σε εποχές πνευματικού μεσαίωνα είναι περισσότερο ζωντανός από ποτέ.

ΣΥΝΤΕΛΕΣΤΕΣ ΤΗΣ ΠΑΡΑΣΤΑΣΗΣ:

Σκηνοθεσία: Ειρήνη Ευαγγελάτου

Σκηνογραφία: Σοφία Σιδηροπούλου

Μελοποίηση Χορικών: Ανδρέας Καλαντζής

Διδασκαλία Παραδοσιακών Χορών: Γιώργος Νικόπουλος

Βοηθός Σκηνοθέτη: Δημήτρης Καρασμαϊλης

Βοηθός Παραγωγής: Ιωάννα Σακούλη

Ήχος - Φως: Δημήτρης Ιωάννου

Διανομή Ρόλων:

ΚΟΡΥΦΑΙΑ ΧΟΡΟΥ: Μπανιά Θάλεια

ΟΡΕΣΤΗΣ: Καρασμαϊλης Δημήτρης

ΗΛΕΚΤΡΑ: Καλαντζή Αρετή

ΠΥΛΑΔΗΣ: Μελίστας Νίκος

ΚΛΥΤΑΙΜΝΗΣΤΡΑ: Ευαγγελάτου Ειρήνη

ΑΙΓΙΣΘΟΣ: Νικόπουλος Γιώργος / Μελίστας Νίκος

ΤΡΟΦΟΣ: Ταραμπίκου Βάσω

ΔΟΥΛΟΣ: Μητσόπουλος Λευτέρης

ΕΡΙΝΥΑ: Φούντζουλα Μαριέτα

ΧΟΡΟΣ: Σταυροπούλου Αγγέλα, Φούντζουλα Μελίνα, Τσιώτα Σοφία, Σακούλη Ιωάννα, Καλαντζή Αρετή, Φούντζουλα Μαριέττα, Μπανιά Θάλεια, Μητσόπουλος Λευτέρης, Γιώργος Νικόπουλος.

Διάρκεια παράστασης: 75 λεπτά